钦定古今图书集成/明伦汇编/闺媛典/第194卷 > 高桥妻许氏
## 钦定古今图书集成/明伦汇编/闺媛典/第194卷 > 高桥妻许氏

按《饶州府志》：“许氏，名定贞，高桥妻。嫁期年，桥没无嗣，
许哀毁骨立。父母怜其少，讽托终身。氏泣而归，日夕
力女红，抚侄艾为嗣，历苦节五十年终。”

===吴公治妻程氏===按《饶州府志》：“程氏，名琼贞，诸生吴公治妻。公治没，无
嗣，氏欲以死殉，姑救免。居常不事容饰，力纺绩自给，
叔侄兄弟亵服者，不敢升其堂。万历初旌表。年八十
馀终。”